इ.स. १९४६ मध्ये भारतात आलेल्या कॅबिनेट मिशनने अस्पृश्यांचे स्वतंत्र राजकीय अस्तित्व नाकारल्यामुळे व येथील भारतीय राष्ट्रीय कॉंग्रेस पक्षाचे पुढारी येऊ घातलेल्या स्वराज्यात अस्पृश्य वर्गाचे स्थान काय राहील हे स्पष्ट करत नसल्यामुळे, डॉ. बाबासाहेब आंबेडकरांनी १८ जुलै १९४६ रोजी पुणे येथे 'पुणे करार रद्द करा'ची मागणी करणारा सत्याग्रह सुरू केला. यालाच 'पुणे सत्याग्रह' म्हणतात. बीए द्वितीय वर्षात शिकत असलेल्या कांबळे यांनी या सत्याग्रहाच्याबाजूने 'दलित सत्याग्रहींची कैफियत' हा लेख मराठीतील त्यावेळच्या अग्रगण्य अशा 'किर्लोस्कर' मासिकाकडे पाठवला. हा लेख नोव्हेंबर १९४६च्या 'किर्लोस्कर'मध्ये प्रसिद्ध करण्यात आला. हा लेख आंबेडकरांच्या वाचण्यात आल्याने त्यांनी कांबळेंना बोलावून घेतले व त्यांच्यापुढे जनता" साप्ताहिकाचे संपादक म्हणून काम करण्याचा प्रस्ताव ठेवला. कांबळेंनी होकार दर्शवला.
इ.स. १९४८ ते १९५४ पर्यंत कांबळे हे "जनता" साप्ताहिकाचे संपादक होते. इ.स. १९५६ ते १९५८ मध्ये "प्रबुद्ध भारत" साप्ताहिकाचे संपादक होते तर इ.स. १९५९ ते १९७५ मध्ये "रिपब्लिक" साप्ताहिकाचे संपादक होते. "जनता" आणि "प्रबुद्ध भारत" ही साप्ताहिके आंबेडकरांनी काढलेली होती.

घटनानिर्मितीत आंबेडकरांना सहकार्य
पुस्तके
संदर्भ
पत्रकारिता